2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

หลังจากที่บริษัทฯ ได้ทำการจดทะเบียนในตลาดหลักทรัพย์แห่งประเทศไทยในเดือน พฤษภาคม 2546
บริษัท อาร์เอส จำกัด (มหาชน) มีการขยายงานในธุรกิจบันเทิงอย่างต่อเนื่อง โดยมีการลงทุนใน
บริษัท บลูแฟรี่ จำกัด ซึ่งดำเนินธุรกิจด้านการผลิตงานคอมพิวเตอร์ กราฟฟิค ในปี 2547
ลงทุนในบริษัทผลิตรายการโทรทัศน์ คือ บริษัท มรดก เอ็นเตอร์เทนเม้นท์ จำกัด ในปี 2548
ขยายงานในธุรกิจสื่อสิ่งพิมพ์ ด้วยการผลิตและจำหน่ายหนังสือพิมพ์บันเทิงรายวัน ชื่อ ดาราเดลี่
ในเดือน กันยายน 2548 โดยดำเนินงานภายใต้ บริษัท นิวส์ เจนเนอเรชั่น จำกัด
นอกจากนี้บริษัทฯยังได้เปลี่ยนชื่อบริษัทฯจาก บริษัท อาร์.เอส. โปรโมชั่น จำกัด (มหาชน) เป็น
บริษัท อาร์เอส จำกัด (มหาชน)

ในปี2549 บริษัท อาร์เอส จำกัด ได้มุ่งสู่ความเป็นเครือข่ายควาทมบันเทิง (THE
ENTERTAINMENT NETWORK) ด้วยธุรกิจบันเทิงครบวงจรภายใต้กรอบแนวคิด Inspired
ทำการขยายธุรกิจอย่างต่อเนื่อง โดยได้เข้าร่วมทุนกับบริษัท อาร์เอสไอ-ดรีม เอ็นเตอร์เทนเม้นท์
จำกัด เพื่อรองรับกับการเติบโตของสื่อกิจกรรม Below the line ประเภทการแสดง และอีเว้นท์
นอกจากนี้ยังขยายธุรกิจไปยังธุรกิจประเภทกีฬา โดยเข้าร่วมทุนกับบริษัทอาร์เอส อินเตอร์เนชั่นแนล
บรอดคาสติ้ง แอนด์สปอร์ต แมเนจเม้นท์ จำกัด (RS International Broadcasting &
Sports Management Co.,Ltd) หรือ RSbs
เพื่อดำเนินงานบริหารจัดการธุรกิจทางด้านกีฬาทุกประเภทแบบครบวงจร
นอกจากนี้ยังได้นำโลโก้ใหม่ภายใต้กรอบแนวคิด Inspired
ที่มีความสอดคล้องกับการปรับโมเดลธุรกิจของบริษัทมาใช้ตั้งแต่วันที่ 1 มกราคม 2550

ภาพรวมการประกอบธุรกิจของบริษัทฯ

ธุรกิจในปัจจุบันของกลุ่มอาร์เอสประกอบด้วย 2 ธุรกิจหลัก
คือการเป็นผู้ให้บริการทางด้านคอนเทนต์บันเทิงและกีฬา (Entertainment and Sport
Content Provider) และการเป็นผู้ให้บริการสื่อครบวงจร (Multi Media Service)
อันประกอบไปด้วย 5 คอนเทนต์หลัก คือ เพลง ดิจิตอล โชว์บิซ ภาพยนตร์ และกีฬา และสื่อ 3
ประเภท คือ สื่อโทรทัศน์ สื่อวิทยุ และสื่อสิ่งพิมพ์

1.  ธุรกิจเพลง

การประกอบธุรกิจเพลงของกลุ่มอาร์เอส สามารถสรุปลักษณะเด่นและความน่าสนใจของธุรกิจได้ดังนี้

1) การสร้างศิลปินนักร้องจนมีชื่อเสียงมีผลงานเพลงเป็นที่นิยมของผู้บริโภค
เป็นทรัพย์สินที่มีค่าของบริษัทฯ ที่สามารถเพิ่มรายได้ให้แก่บริษัทฯ
ได้ในหลายช่องทางนอกเหนือจากงานเพลง เช่น งาน Licensing ประเภทต่างๆ ได้แก่
Presenter License, Promotion License งานละคร งานภาพยนตร์ งานโชว์ประเภทต่างๆ
เป็นต้น ซึ่งล้วนก่อให้เกิดรายได้ต่อศิลปิน และบริษัทต้นสังกัดอย่างต่อเนื่อง

2) ผลงานเพลงเป็นกรรมสิทธิ์และเป็นทรัพย์สินที่มีค่าของบริษัทฯ
สามารถนำมาผลิตเป็นสินค้าเพื่อจำหน่ายได้หลากหลายรูปแบบและต่อเนื่อง
ขึ้นอยู่กับความนิยมและการส่งเสริมการขายได้แก่ เทปเพลง ซีดีเพลง วีซีดีคาราโอเกะ
เสียงเรียกเข้าบนโทรศัพท์มือถือ
นอกจากนี้ยังสามารถบริหารการจัดเก็บลิขสิทธิ์จากผลงานเพลงเหล่านี้ได้อีกด้วย
และด้วยความก้าวหน้าของเทคโนโลยีในอนาคตอาจก่อให้เกิดรูปแบบสินค้าใหม่
ทำให้ช่องทางในการหารายได้จากลิขสิทธิ์งานเพลงที่มีอยู่เพิ่มมากขึ้น

3) การประกอบธุรกิจเพลงเป็นฐานธุรกิจที่สร้างโอกาสในการขยายสู่ธุรกิจบันเทิงประเภทอื่น เช่น
ธุรกิจโทรทัศน์ ธุรกิจภาพยนตร์ด้วยการใช้ทรัพยากรศิลปิน ผลงานเพลง
และอุปกรณ์เครื่องมือที่มีอยู่ในบริษัทฯ ให้เกิดประโยชน์ทางธุรกิจสูงสุด

ในส่วนของขั้นตอนการผลิตงานเพลง จะอยู่ภายใต้การดำเนินงานโดยค่ายเพลงต่างๆ 8 ค่าย คือ

1.  ค่ายอะบอริจินส์

2.  ค่ายเมโลดิก้า

3.  ค่ายจีโนม เรคคอร์ดส์

4.  ค่ายโน-มิวท์

5.  ค่ายบิ๊กบลู เรคคอร์ต

6.  ค่ายอาร์ทิสติก

7.  ค่ายร็อคสกิน

8.  ค่ายอาร์สยาม

    1.  ธุรกิจดิจิตอล

อาร์เอสมีการนำคอนเทนต์และสินทรัพย์ที่บริษัทมีอยู่มาใช้ให้เกิดประโยชน์สูงสุด
โดยเปิดให้บริการหลากหลายรูปแบบผ่านช่องทางการให้บริการใหม่ๆ ทั้งทางโทรศัพท์มือถือ
และอินเทอร์เน็ต ซึ่งการประกอบธุรกิจดิจิตอลแบ่งเป็น 2 ส่วน ดังนี้

1.  ธุรกิจโมบายดิสทริบิวชัน (Mobile Distribution) เปิดให้บริการ Ringtone,
    Wallpaper, Full Song, Ring Back Tone, VDO Clip ฯลฯ

2.  ธุรกิจดิจิตอลดิสทริบิวชัน (Digital Distribution) ประกอบด้วยบริการ Internet
    Content, Digital Content พ่วงผลิตภัณฑ์ และ Digital Content with
    Marketing Solution ซึ่งให้บริการทั้งลูกค้าปลีกทั่วไป และลูกค้าองค์กร

2.  ธุรกิจโชว์บิซ

ในการประกอบธุรกิจโชว์บิซ ประกอบด้วยรายได้จาก 4 ธุรกิจหลัก ได้แก่

1.  การจัดคอนเสิร์ตทั้งในและต่างประเทศ มีรูปแบบการจัดงานแบ่งเป็น 2 ลักษณะ คือ
    คอนเสิร์ตที่อยู่ในแผนการโปรโมทศิลปิน และคอนเสิร์ตที่มีการคิด Concept ขึ้นมาใหม่
    หรือมีการวางรูปแบบให้ตรงกับตามความต้องการของลูกค้า
    เพื่อเป็นช่องทางในการสร้างรายได้เพิ่มเติมให้กับธุรกิจ

2.  การจัดอีเว้นท์และโชว์ ในปี 2549 อาร์เอสได้ขยายตัวทางธุรกิจเพื่อรองรับการเติบโต
    เพื่อให้สอดคล้องกับแผนตลาดของสินค้า บริการและเอเจนซี่ ทีหันมาลงทุนในสื่อกิจกรรม หรือ
    Below the line ประเภทการแสดง และอีเว้นท์มากขึ้น โดยการร่วมทุนกับบริษัท
    อาร์เอสไอ-ดรีม เอ็นเตอร์เทนเม้นท์ จำกัด ที่มีการนำเอารูปแบบการจัดงาน
    ความคิดสร้างสรรค์ และแผนการตลาดแบบครบวงจร แบบสากล
    เพื่อตอบสนองถึงความต้องการของสินค้า บริการ และเอเจนซี่โฆษณา
    รวมถึงผู้บริโภคที่ต้องการประสบการณ์ใหม่ๆจากต่างประเทศ นอกจากนี้ทางบริษัทฯยังได้จัดซื้อ
    และสร้างสรรค์เพื่อเป็นเจ้าของสิทธิ รวมทั้งวางแผนดำเนินแผนการตลาดแบบระยะยาว
    และครบวงจร

3.  งานโครงการราชการ เป็นอีกช่องทางหนึ่งที่มีบทบาทในการสร้างรายได้ให้กับกลุ่มอาร์เอส
    ด้วยความเหนือกว่าคู่แข่งในด้านของผลงานและประสบการณ์ที่มีมายาวนาน
    อีกทั้งยังมีสื่อครบวงจร และมีศิลปินนักร้องที่ได้รับความนิยมสูงสุด
    ทำให้ได้รับความไว้วางใจจากภาครัฐให้เข้ามาบริหารงานกิจกรรมโครงการต่างๆเพิ่มมากขึ้นในทุกๆปี
    ซึ่งในปีที่ผ่านมามีโปรเจกต์ขนาดใหญ่ที่บริษัทฯเข้าไปบริหารจัดการมากมาย อาทิ
    งานเทศกาลภาพยนตร์นานาชาติ(กรุงเทพฯ), งาน Pattaya Music Festival2006,
    งานเย็นทั่วหล้ามหาสงกรานต์(ททท.), ISUZU Thailand Adventure Race (ททท.),
    งานดนตรีในสวน(กทม.) เป็นต้น

4.  การบริหารศิลปิน คือ การบริหารจัดการเพื่อให้เกิดมูลค่าเพิ่มแก่ตัวศิลปิน ซึ่งได้แก่ งานโชว์
    งานจ้าง และงานไลเซ่นส์ เป็นต้น

3.  ธุรกิจภาพยนตร์

การดำเนินธุรกิจภาพยนตร์เป็นอีกแขนงหนึ่งของธุรกิจบันเทิงที่กลุ่มอาร์เอสมีศักยภาพพร้อมในทุกด้าน
ทั้งด้านเงินทุน ด้านบุคลากร นักแสดง ผู้กำกับและทีมงานผลิต อุปกรณ์เครื่องมือในการถ่ายทำ
และความพร้อมด้านสื่อเพื่อสนับสนุนการโฆษณาประชาสัมพันธ์ผลงาน
เนื่องด้วยความพร้อมในทุกด้านนี้ทำให้การดำเนินธุรกิจภาพยนตร์ดำเนินไปอย่างคล่องตัวและครบวงจร
ทั้งส่วนงานผลิตและงานจัดจำหน่าย และด้วยนโยบายในการผลิตภาพยนตร์ออกสู่ตลาดอย่างต่อเนื่อง
ทำให้ลูกค้าของบริษัทฯ
ทั้งโรงภาพยนตร์และสายหนังมีความมั่นใจในความต่อเนื่องของการผลิตงานออกสู่ตลาด
เป็นผลให้การบริหารงานการจัดจำหน่ายภาพยนตร์ของบริษัทฯ มีศักยภาพมากยิ่งขึ้น

โดยในปี 2549 มีการผลิตผลงานออกสู่ตลาดจำนวน 5 เรื่อง ได้แก่ ผีเสื้อสมุทร ไทยถีบ รักจัง
ผีคนเป็น และแสบสนิทศิษย์ส่ายหน้า โดยภาพยนตร์แสบสนิทศิษย์ส่ายหน้า ทำรายได้จาก Box
Office ถึง 89 ล้านบาท

4.  ธุรกิจกีฬา

บริษัท อาร์เอส จำกัด (มหาชน) บริหารจัดการธุรกิจกีฬาแบบครบวงจร
ตั้งแต่การจัดตั้งศูนย์ไอทีเพื่อบริหารข้อมูลของการแข่งขันกีฬา(จะแล้วเสร็จปลายปีพ.ศ.2550)
การจัดการแข่งขันกีฬาทุกประเภท การบริหารสัญญาณการถ่ายทอดสด
ตลอดจนกรทำงานด้านการตลาดให้กับการแข่งขันกีฬาประเภทต่างๆ
และเพื่อรองรับการบริหารจัดการที่สมบูรณ์แบบ อาร์เอสจึงได้จัดตั้ง บริษัท อาร์เอส
อินเตอร์เนชั่นแนล บรอดคาสติ้ง แอนด์สปอร์ต แมเนจเม้นท์ จำกัด (RS International
Broadcasting & Sports Management Co.,Ltd) หรือ RSbs
เพื่อดำเนินงานบริหารจัดการธุรกิจทางด้านกีฬาทุกประเภทแบบครบวงจร ภายใต้คอนเซ็ปต์ Know
the Games โดยโครงการสำคัญโครงการแรกของ RSbs คือ การเป็นผู้ได้รับลิขสิทธิ์บริหารจัดการ
การถ่ายทอดสดการแข่งขันฟุตบอลโลก 2 สมัยซ้อน คือ ในปี 2553 และ 2557

5.  ธุรกิจสื่อ

การขยายเข้าสู่ธุรกิจสื่อเป็นความเกี่ยวเนื่องจากธุรกิจเพลง
และเป็นการใช้ประโยชน์จากจุดแข็งของทรัพยากรด้านต่างๆ ของกลุ่มอาร์ เอสได้แก่
การมีศิลปินนักร้อง นักแสดงในสังกัด
การมีบุคลากรทีมงานผลิตที่มีความชำนาญในด้านการผลิตและสร้างสรรค์ผลงานคุณภาพ
และความพร้อมของเงินทุน โดยเริ่มจากสื่อที่มีบทบาทมากที่สุดคือสื่อโทรทัศน์ ขยายสู่ธุรกิจสื่อวิทยุ
และสื่อสิ่งพิมพ์ ตามลำดับ

การผลิตผลงานออกอากาศทางสถานีโทรทัศน์ช่องต่างๆ ประกอบด้วยรายการที่กลุ่มบริษัทฯ
ขายเวลาโฆษณาในรายการเอง และละครโทรทัศน์ที่รับจ้างผลิตให้แก่สถานี
ซึ่งในการประกอบธุรกิจสื่อโทรทัศน์และขายเวลาโฆษณาในรายการนั้น
มีทั้งแบบที่กลุ่มอาร์เอสเป็นผู้เช่าเวลาจากเจ้าของสถานีและจัดหารายการเพื่อออกอากาศ
และแบบแบ่งเวลาขายโฆษณากับทางสถานี โดยไม่ต้องเสียค่าเช่า ซึ่งประกอบด้วยรายการประเภท
ละคร รายการวัยรุ่น รายการประเภทสาระบันเทิง และ รายการเพลง รวมทั้งสิ้น 26 รายการ
(ข้อมูล ณ วันที่ 31 ธันวาคม 2549)

สำหรับธุรกิจสื่อวิทยุนั้น ดำเนินการภายใต้บริษัท สกายไฮ เน็ตเวิร์ค จำกัด
ซึ่งบริหารเวลาให้กับสถานีวิทยุจำนวน 3 สถานีได้แก่

1.  คลื่น F.M. 88.5 MHz.

2.  คลื่น F.M. 93.0 MHz

3.  คลื่น F.M. 106.0 MHz

ธุรกิจสื่อสิ่งพิมพ์ของกลุ่มอาร์เอส ประกอบด้วยนิตยสารสำหรับผู้หญิง “front”, ‘fame’
และงานหนังสือพ็อกเก็ตบุ๊คส์ในนามสำนักพิมพ์ “Poema Book” นอกจากนี้ อาร์เอส
ยังวางแผนการขยายกลุ่มผู้อ่านให้ครอบคลุมยิ่งขึ้นในส่วนของหนังสือพิมพ์รายวัน “dara daily”
และนิตยสารแทบลอยด์รายสัปดาห์ “dara daily Weekend”

2.3 โครงสร้างรายได้

+-----------------------+--------+-----+-------+-----+-------+-----+
| ประเภทรายได้           | 2547   |     | 2548  |     | 2549  |     |
+-----------------------+--------+-----+-------+-----+-------+-----+
|                       | จำนวน  | สัด  | จำนวน | สัด  | จำนวน | สัด  |
|                       |        | ส่วน |       | ส่วน |       | ส่วน |
|                       | (ล     |     | (ล้า   |     | (ล้า   |     |
|                       | ้านบาท) | (%) | นบาท) | (%) | นบาท) | (%) |
+-----------------------+--------+-----+-------+-----+-------+-----+
| รายได้จากการขายสินค้า -  | 931.66 | 39% | 7     | 29% | 7     | 24% |
| สุทธิ                   |        |     | 97.84 |     | 51.34 |     |
+-----------------------+--------+-----+-------+-----+-------+-----+
| ร                     | 330.08 | 14% | 4     | 17% | 4     | 15% |
| ายได้ค่าลิขสิทธิ์เพลงและอื่นๆ |        |     | 51.43 |     | 78.08 |     |
+-----------------------+--------+-----+-------+-----+-------+-----+
| รายได้จากการรับจ้างผลิต   | 324.10 | 14% | 3     | 11% | 4     | 14% |
|                       |        |     | 13.22 |     | 21.97 |     |
+-----------------------+--------+-----+-------+-----+-------+-----+
| รายได้ภาพยนตร์          | 87.10  | 4%  | 1     | 4%  | 1     | 4%  |
|                       |        |     | 02.80 |     | 23.30 |     |
+-----------------------+--------+-----+-------+-----+-------+-----+
| รายได้คอ               | 179.12 | 8%  | 2     | 8%  | 3     | 10% |
| นเสิร์ตและกิจกรรมการตลาด |        |     | 28.77 |     | 19.11 |     |
+-----------------------+--------+-----+-------+-----+-------+-----+
| รายได้จากการขายโฆษณา   | 445.54 | 19% | 7     | 28% | 9     | 30% |
|                       |        |     | 74.36 |     | 53.58 |     |
+-----------------------+--------+-----+-------+-----+-------+-----+
| อื่นๆ                   | 80.27  | 3%  | 79.39 | 3%  | 92.82 | 3%  |
+-----------------------+--------+-----+-------+-----+-------+-----+
| รวม                   | 2,     | 1   | 2,7   | 1   | 3,1   | 1   |
|                       | 377.87 | 00% | 47.81 | 00% | 40.23 | 00% |
+-----------------------+--------+-----+-------+-----+-------+-----+

หมายเหตุ

- สำหรับข้อมูลโครงสร้างรายได้แยกตามกลุ่มธุรกิจ ให้ดูในหัวข้อ 12 ผลการดำเนินงาน

โครงสร้างการถือหุ้นของกลุ่มอาร์เอส

[]ปัจจุบันกลุ่มอาร์เอสมีบริษัทในกลุ่มที่ยังทำธุรกรรมปกติรวมทั้งหมด 9 บริษัท มีบริษัท อาร์เอส
จำกัด (มหาชน) เป็นบริษัทใหญ่ของกลุ่ม มีรายละเอียดโครงสร้างการถือหุ้น ณ วันที่ 31 ธันวาคม
2549 ดังนี้